CELEX: E2014P0010
Language: da
Date: 2014-04-08 00:00:00
Title: Anmodning om en rådgivende udtalelse fra EFTA-Domstolen indgivet af Eidsivating lagmannsrett den 31. marts 2014 i sagen Enes Deveci m.fl. mod Scandinavian Airlines System Denmark-Norway-Sweden (Sag E-10/14)

21.8.2014   
            
            
               DA
            
            
               Den Europæiske Unions Tidende
            
            
               C 274/4
            
         Anmodning om en rådgivende udtalelse fra EFTA-Domstolen indgivet af Eidsivating lagmannsrett den 31. marts 2014 i sagen Enes Deveci m.fl. mod Scandinavian Airlines System Denmark-Norway-Sweden
   (Sag E-10/14)
   (2014/C 274/05)
   Eidsivating lagmannsrett har ved skrivelse af 31. marts 2014, som indgik til EFTA-Domstolens justitskontor den 8. april 2014, anmodet EFTA-Domstolen om en rådgivende udtalelse om nedenstående spørgsmål i sagen Enes Deveci m.fl. mod Scandinavian Airlines System Denmark-Norway-Sweden:
   
               1.
            
            
               Er det foreneligt med artikel 3, stk. 1, jf. artikel 3, stk. 3, i Rådets direktiv 2001/23/EF, at den erhvervende virksomhed indplacerer de enkelte ansatte, som omfattes af virksomhedsoverdragelsen, i en løntabel, som er fastsat i en hos den erhvervende virksomhed gældende kollektiv overenskomst, med virkning fra et tidspunkt efter udløbet af den kollektive overenskomst hos den overdragende virksomhed, selv om dette fører til en lønnedgang for den enkelte ansatte?
            
         
               2.
            
            
               Afhænger svaret på spørgsmål 1 af, om den kollektive overenskomst, som gjaldt for de ansatte hos overdrageren, stadig var i kraft, da erhververens kollektive overenskomst blev gjort gældende for de ansatte, som omfattes af virksomhedsoverdragelsen?
            
         
               3.
            
            
               Afhænger svaret på spørgsmål 1 af, om lønnedgangen er væsentlig eller ikke?